شوف صفحت مايكل چاكسون بالابجديه اللاتينى مايكل چوزيف چاكسون (بالانجليزى: Michael Joseph Jackson) (اتولد 29 اغسطس 1958، انديانا – مات 25 يونيه 2009، كاليفورنيا) كان مغنى پوپ امريكى من اصول افريقيه ويعتبر اشهر وأنجح مغني فردي عرفه التاريخ ابتدا حياته الفنيه و هو يادوب عنده سبع سنين و اتشهر لما كان عنده حداشر سنه كعضو فى الفرقه اللى كونها مع اخواته (چاكسون فايڤ ). مايكل چاكسون طلع البوم اسمه ثريلر (Thriller) سنة 1982، الالبوم دا باع 109 مليون نسخه و دا اكبر عدد من النسخ اتباعت من اى البوم فى العالم كله. فى مايو 1994 اتجوز مايكل چاكسون ليزا مارى پرسلى (بنت ايلڤيس پريسلى) و اتطلقو بعدها بأقل من سنتين بس فضلوا اصحاب و اتجوز مايكل مره تانيه من ممرضته الخاصه (ديبوراه چين) و جابو ولدين و بنت (پرينس و پاريس وبلانكت). فى يوم 25 يونيو 2009 العالم كله حزن بموت مايكل جاكسون لما اصيب بسكتة فى القلب واتنقل المستشفى بتاعة لوس انجلوس و حاولو يفوقوه لكن مافيش فايدة للأسف مات حوالى الساعة 12 تقريباً يوم 25 يونيو 2009 والجرائد كلها حزنت و كتبت عن هذا الخبر , حتى القنوات والمجلات وكل حاجة , وكان الخبر كارثه لملايين من الناس المعجبين بـ مايكل جاكسون.